strabo.geographica 7.4.6
τῆς δὲ χερρονήσου , πλὴν τῆς ὀρεινῆς τῆς ἐπὶ τῇ θαλάττῃ μέχρι Θεοδοσίας , ἥ γε ἄλλη πεδιὰς καὶ εὔγεώς ἐστι πᾶσα , σίτῳ δὲ καὶ σφόδρα εὐτυχής , τριακοντάχουν ἀποδιδοῦσα διὰ τοῦ τυχόντος ὀρυκτοῦ σχιζομένη . φόρον τε ἐτέλουν ὀκτωκαίδεκα μυριάδας μεδίμνων Μιθριδάτῃ , τάλαντα δʼ ἀργυρίου διακόσια σὺν τοῖς Ἀσιανοῖς χωρίοις τοῖς περὶ τὴν Σινδικήν . κἀν τοῖς πρόσθεν χρόνοις ἐντεῦθεν ἦν τὰ σιτοπομπεῖα τοῖς Ἕλλησι , καθάπερ ἐκ τῆς λίμνης αἱ ταριχεῖαι . Λεύκωνα δέ φασιν ἐκ τῆς Θεοδοσίας Ἀθηναίοις πέμψαι μυριάδας μεδίμνων διακοσίας καὶ δέκα . οἱ δʼ αὐτοὶ οὗτοι καὶ γεωργοὶ ἐκαλοῦντο ἰδίως διὰ τὸ τοὺς ὑπερκειμένους νομάδας εἶναι , τρεφομένους κρέασιν ἄλλοις τε καὶ ἱππείοις , ἱππείῳ δὲ καὶ τυρῷ καὶ γάλακτι καὶ ὀξυγάλακτι ( τοῦτο δὲ καὶ ὄψημά ἐστιν αὐτοῖς κατασκευασθέν πως ) · διόπερ ὁ ποιητὴς ἅπαντας εἴρηκε τοὺς ταύτῃ γαλακτοφάγους . οἱ μὲν οὖν νομάδες πολεμισταὶ μᾶλλόν εἰσιν ἢ λῃστρικοί , πολεμοῦσι δὲ ὑπὲρ τῶν φόρων . ἐπιτρέψαντες γὰρ ἔχειν τὴν γῆν τοῖς ἐθέλουσι γεωργεῖν ἀντὶ ταύτης ἀγαπῶσι φόρους λαμβάνοντες τοὺς συντεταγμένους μετρίους τινάς , οὐκ εἰς περιουσίαν ἀλλʼ εἰς τὰ ἐφήμερα καὶ τὰ ἀναγκαῖα τοῦ βίου · μὴ διδόντων δὲ αὐτοῖς πολεμοῦσιν . οὕτω δὲ καὶ δικαίους ἅμα καὶ ἀβίους ὁ ποιητὴς εἴρηκε τοὺς αὐτοὺς τούτους ἄνδρας , ἐπεὶ τῶν γε φόρων ἀπευτακτουμένων οὐδʼ ἂν καθίσταντο εἰς πόλεμον . οὐκ ἀπευτακτοῦσι δʼ οἱ δυνάμει πεποιθότες , ὥστε ἢ ἀμύνασθαι ῥᾳδίως ἐπιόντας ἢ κωλῦσαι τὴν ἔφοδον · καθάπερ Ἄσανδρον ποιῆσαί φησιν Ὑψικράτης , ἀποτειχίσαντα τὸν ἰσθμὸν τῆς χερρονήσου τὸν πρὸς τῇ Μαιώτιδι τριακοσίων ὄντα καὶ ἑξήκοντα σταδίων , ἐπιστήσαντα πύργους , καθʼ ἕκαστον στάδιον ἕνα . οἱ δὲ γεωργοὶ ταύτῃ μὲν ἡμερώτεροί τε ἅμα καὶ πολιτικώτεροι νομίζονται εἶναι , χρηματισταὶ δʼ ὄντες καὶ θαλάττης ἁπτόμενοι λῃστηρίων οὐκ ἀπέχονται , οὐδὲ τῶν τοιούτων ἀδικιῶν καὶ πλεονεξιῶν .
Lemmas: ὁ δέ χερσόνησος , πλήν ὁ ὀρεινός ὁ ἐπί ὁ θάλασσα μέχρι Θεοδοσία , ὁ γε ἄλλος πεδιάς καί εὔγεως εἰμί πᾶς , σῖτος δέ καί σφόδρα εὐτυχής , τριακοντάχους ἀποδίδωμι διά ὁ τυγχάνω ὀρυκτός σχίζω . φόρος τε τελέω ὀκτωκαίδεκα μυριάς μέδιμνος Μιθριδάτης , τάλαντον δέ ἀργύριον διακόσιοι σύν ὁ Ἀσιανός χωρίον ὁ περί ὁ Σινδική . ἐν ὁ πρόσθεν χρόνος ἐντεῦθεν εἰμί ὁ σιτοπομπεῖον ὁ Ἕλλην , καθά ἐκ ὁ λίμνη ὁ ταριχεία . Λεύκων δέ φημί ἐκ ὁ Θεοδοσία Ἀθηναῖος πέμπω μυριάς μέδιμνος διακόσιοι καί δέκα . ὁ δέ αὐτός οὗτος καί γεωργός καλέω ἴδιος διά ὁ ὁ ὑπέρκειμαι νομάς εἰμί , τρέφω κρέας ἄλλος τε καί ἵππειος , ἵππειος δέ καί τυρός καί γάλα καί ὀξύγαλα ( οὗτος δέ καί ὄψημα εἰμί αὐτός κατασκευάζω πως ) · διόπερ ὁ ποιητής ἅπας λέγω ὁ ταύτῃ γαλακτοφάγος . ὁ μέν οὖν νομάς πολεμιστής μάλα εἰμί ἤ λῃστρικός , πολεμέω δέ ὑπέρ ὁ φόρος . ἐπιτρέπω γάρ ἔχω ὁ γῆ ὁ ἐθέλω γεωργέω ἀντί οὗτος ἀγαπάω φόρος λαμβάνω ὁ συντάσσω μέτριος τις , οὐ εἰς περιουσία ἀλλά εἰς ὁ ἐφήμερος καί ὁ ἀναγκαῖος ὁ βίος · μή δίδωμι δέ αὐτός πολεμέω . οὕτως δέ καί δίκαιος ἅμα καί ἄβιος ὁ ποιητής λέγω ὁ αὐτός οὗτος ἀνήρ , ἐπεί ὁ γε φόρος ἀπευτακτέω οὐδέ ἄν καθίστημι εἰς πόλεμος . οὐ ἀπευτακτέω δέ ὁ δύναμις πείθω , ὥστε ἤ ἀμύνω ῥᾴδιος ἐπέρχομαι ἤ κωλύω ὁ ἔφοδος · καθά Ἄσανδρος ποιέω φημί Ὑψικράτης , ἀποτειχίζω ὁ ἰσθμός ὁ χερσόνησος ὁ πρός ὁ Μαιῶτις τριακόσιοι εἰμί καί ἑξήκοντα στάδιον , ἐφίστημι πύργος , κατά ἕκαστος στάδιον εἷς . ὁ δέ γεωργός οὗτος μέν ἥμερος τε ἅμα καί πολιτικός νομίζω εἰμί , χρηματιστής δέ εἰμί καί θάλασσα ἅπτω λῃστήριον οὐ ἀπέχω , οὐδέ ὁ τοιοῦτος ἀδικία καί πλεονεξία .